Intercomparses invita els turistes a les Festes traduint el seu programa a sis idiomes
17/08/2016

# Intercomparses invita els turistes a les Festes traduint el seu programa a sis idiomes

[![Moros i Cristians de Paterna](/images/noticias/2016/08/moros_cristianos.jpg)](/images/noticias/2016/08/moros_cristianos.jpg)

17.08.2016

El fullet que està traduït a l'anglés, francés, alemany, italià i xinés, es repartirà per diferents hotels de València i Oficines de Turisme de ciutats veïnes

La Federació Intercomparses, amb la col·laboració de l'Ajuntament de Paterna, ha elaborat [un fullet informatiu](/images/pdf/es/agenda/2016/MOROS-CRISTIANOS-PATERNA.pdf) sobre les Festes de Moros i Cristians de Paterna en sis idiomes per a donar a conéixer la seua programació entre els turistes.

El fullet, que serà distribuït per diferents hotels de València i Oficines de Turisme de ciutats veïnes, està traduït a l'anglés, francés, alemany, italià i xinés, amb l'objectiu d'arribar a turistes de qualsevol part del món perquè visiten el municipi durant els principals actes.

A través d'imatges de les tradicionals desfilades, el fullet mostra al turista la passió festera, amb informació sobre actes, direccions i horaris, tant dels principals esdeveniments com la Gran Nit Cristiana i Mora que se celebraran els pròxims 20 i 21 d'agost, com de l'Entraeta que tindrà lloc dijous que ve 18, o l'escenificació de l'entrega de les claus de Paterna al rei Don Jaume que es representarà el dimarts 23 a les 21.30 a les portes de l'Ajuntament.